ΓΡΑΠΤΗ ΕΡΩΤΗΣΗ E-1967/02

υποβολή: Chris Davies (ELDR) προς την Επιτροπή

(8 Ιουλίου 2002)

Θέμα: Κανονισμός (ΕΚ) 2037/2000 για τις ουσίες που καταστρέφουν το όζον

Ποία κράτη μέλη έχουν γνωστοποιήσει στην Επιτροπή ότι έχουν πλέον συμμορφωθεί προς τις απαιτήσεις του κανονισμού (ΕΚ) 2037/2000(1) οι οποίες σχετίζονται με την αφαίρεση των CFC τόσο από τα ψυκτικά κυκλώματα όσο και από το μονωτικόλικό που χρησιμοποιούνται στα ψυγεία και ποία δεν το έχουν πράξει·

Ποία μέτρα επιβολής λαμβάνονται κατά των κρατών μελών που δεν έχουν συμμορφωθεί προς τις διατάξεις του κανονισμού·

Δεδομένων των ισχυρισμών που έχουν διατυπωθεί από κατασκευαστές ότι η Γαλλία (και μερικά άλλα κράτη μέλη) δεν έχει το αυτό πρόβλημα 'βουνών ψυγείων' με εκείνο που αντιμετωπίζει η Βρετανία για τον απλό λόγο ότι έχει αγνοήσει την απαίτηση να αφαιρέσει τα CFC από το μονωτικόλικό των ψυγείων, δύναται η Επιτροπή να αναφέρει ποίες διαδικασίες έχει ακολουθήσει η Γαλλία από 1ης Ιανουαρίου για να εξασφαλίσει συμμόρφωση προς τον κανονισμό·

Ποία μέτρα προς αφαίρεση των CFC τόσο από τα ψυκτικά κυκλώματα όσο και από το μονωτικόλικό έχουν ληφθεί από 1ης Ιανουαρίου από την Ελλάδα, την Ιρλανδία, την Πορτογαλία, τη Φινλανδία, την Ισπανία και το Βέλγιο·

Δύναται η Επιτροπή να βεβαιώσει ότι οι απαιτήσεις του κανονισμού σχετίζονται όχι μόνον με τα οικιακά ψυγεία αλλά επίσης και με τον μικρού και μεγάλου μεγέθους εμπορικό ψυκτικό εξοπλισμό·

(1) ΕΕ L 244 της 29.9.2000, σελ. 1.

Απάντηση της κ. Wallstrm Εξ ονόματος της Επιτροπής

(4 Σεπτεμβρίου 2002)

Η Επιτροπή παραπέμπει το αξιότιμο μέλος στην απάντηση που δόθηκε στη γραπτή ερώτησή του E-0255/02(1) με την οποία δόθηκαν τα στοιχεία που διαθέτει η Επιτροπή σχετικά με την κατάσταση σε κάθε κράτος μέλος ως προς την εφαρμογή του κανονισμού (ΕΚ) αριθ.2037/2000 του Κοινοβουλίου και του Συμβουλίου(2) για τις ουσίες οι οποίες καταστρέφουν τη στιβάδα του όζοντος(3) που αφορά στην εξαγωγή και διάθεση των χρησιμοποιούμενων σε οικιακά ψυγεία και καταψύκτες ουσιών που ελαττώνουν το όζον.

Η Επιτροπή απέστειλε ένα ερωτηματολόγιο στα κράτη μέλη ζητώντας πληροφορίες σχετικά με την ανάκτηση και την καταστροφή των χλωροφθορανθράκων (CFCs) από τα άχρηστα οικιακά ψυγεία τον Φεβρουάριο 2001 και ξανά τον Φεβρουάριο 2002. Τέσσερα κράτη μέλη — Ελλάδα, Γαλλία, Ιρλανδία και Πορτογαλία — δεν έχουν απαντήσει ακόμη. Για τα έντεκαπόλοιπα κράτη μέλη τα οποία έχουν απαντήσει η κατάσταση έχει ως εξής: επτά κράτη μέλη (Αυστρία, Γερμανία, Δανία, Ιταλία, Κάτω Χώρες, Λουξεμβούργο και Σουηδία) διαθέτουν πλήρη συστήματα για την ανάκτηση ελεγχόμενων ουσιών τόσο από τα κυκλώματα ψύξης όσο και από το μονωτικό αφρό που χρησιμοποιείται στα οικιακά ψυγεία και καταψύκτες. Βάσει των στοιχείων πουπέβαλαν, τρία άλλα κράτη μέλη (Βέλγιο, Ισπανία και Φινλανδία) διαθέτουν συστήματα μερικής ανάκτησης. Το Ηνωμένο Βασίλειο διαθέτει συστήματα για την ανάκτηση ελεγχόμενων ουσιών από τα ψυκτικά κυκλώματα των άχρηστων οικιακών ψυγείων και καταψυκτών και παίρνει τώρα μέτρα για να εξασφαλίσει ότι στο εγγύς μέλλον θαπάρχουν διαθέσιμες εγκαταστάσεις για την ανάκτηση ελεγχόμενων ουσιών από το μονωτικό αφρό.

Βάσει του άρθρου 16 παράγραφος 6) του κανονισμού, τα κράτη μέλη έχουνποχρέωση ναποβάλουν έκθεση στην Επιτροπή, έως τις 31 Δεκεμβρίου 2001, σχετικά με τα συστήματα που έχουν θεσπίσει για την προαγωγή της ανάκτησης των άχρηστων ελεγχόμενων ουσιών και σε αυτά περιλαμβάνονται τα συστήματα που σχετίζονται με την ανάκτηση ελεγχόμενων ουσιών από τα οικιακά ψυγεία και καταψύκτες. Έως τώρα τα στοιχεία για την ανάκτηση ελεγχόμενων ουσιών έχουν ζητηθεί από την Επιτροπή μέσω ερωτηματολογίου.

Δεδομένου ότι τα αποτελέσματα είναι ελλιπή, η Επιτροπή λαμβάνει τα κατάλληλα νόμιμα μέσα για να εξασφαλίσει ότι όλα τα κράτη μέλη συμμορφώνονται πλήρως με τον κανονισμό (ΕΚ) αριθ. 2037/2000.

Η άποψη της Επιτροπής είναι ότι η ανάκτηση ελεγχόμενων ουσιών από μικρά και μεγάλα ψυκτικά μηχανήματα απαιτείται με βάση τον κανονισμό (ΕΚ) αριθ. 2037/00.

(1) ΕΕ C 172 E της 18.7.2002, σελ. 168.

(2) ΕΕ L 244 της 24.9.2000.

(3) ΕΕ C 172 E της 18.7.2002, σελ. 168.